Mijëra imigrantë tunizianë vërshojnë drejt Italisë
Italia i ka bërë thirrje për ndihmë Bashkimit Evropian dhe thotë se nuk mund ta përballojë numrin e tunizianëve, që arrijnë me varka
Emigrantët po përpiqen t’u shpëtojnë trazirave sociale dhe politike pas përmbysjes muajin e fundit të qeverisë tuniziane. Italia shpalli gjendjen e emergjencës humanitare dhe u detyrua të hapte një qendër të braktisur ndalimi në Lampeduza. Ajo ka dërguar një numër të madh tunizianësh në Siçili ndërsa një pjesë i ka nisur për në portet e tjera të vendit. Kampi i rihapur i Lampeduzës mund të strehojë vetëm 850 veta por tani ai është mbushur tej kapacitetit. Zëdhënësi i Komunitetit të Sant Exhidios, organizatë që është emëruar disa herë për Çmimin Nobel të Paqes në sajë të punës me të varfërit, thotë se nuk duket se vala e imigrantëve tunizianë do të ndalet. Mario Marazzitti, Zëdhënës, Komuniteti i San ExhidiOS; Italia i bëri thirrje Bashkimit Evropian të ndihmojë me anije patrulluese pranë brigjeve tuniziane për të mos lejuar largimin e tunizianëve. Lampeduza është një ishull siçilian më afër Afrikës se sa Italisë. Mario Marazzitti, Zëdhënës, Komuniteti i San Exhidios: Shumë nga të ardhurit në kampin e Lampeduzës thonë se kanë nevojë për punë për të mbështetur familjet. "Jam nga Tunizia, të gjithë jemi nga Tunizia. Kemi frikë tani pas revolucionit se asgjë nuk ka ndryshuar. Nuk kërkojmë gjë tjetër vetëm duam të gjejmë punë në Evropë”, thotë një imigrant tridhjetëvjeçar. Zyrtarët janë të shqetësuar se kriza në Egjipt mund të provokojë një valë të re të ardhurish drejt Italisë.